Hilda Baci

Hilda Effiong Bassey (he yin jiji to azán 20tọ Zósun 1996) he yin yinyọnẹn ganji taidi Hilda Baci. E yin nudatọ Naijilianu, mẹhe tindo nududu-satẹn de, aihundatọ podọ alemọtọ Guinness World Record alọnu tọn na nududu dida azán gaa tọn ehe e yí ganhihò 93 podo nukunwhiwhe 11 po zán to 2023   nado  jẹ kàndai yọyọ kọn to whenuena e zẹ nawe Indian-nu Lata Tondon he zán ganhihò 87 podo nukunwhiwhe 45 po zán to Avivọsun 2021 ehe mẹ e yin alemọtọ agbàwhinwlẹn Jollof Faceoff te mẹ.

Gbẹzan bẹjẹeji tọn podo azọ́n po
Hilda Effiong Bassey yin jiji to azán 20tọ Zósun 1996 bo wa sọn lẹdo gandudu dokọ̀ Nsit Ubium tọn to ayimatẹn Akwa Ibom tọn. . E fó podo gbedewema po to oplọn walọ gbẹtọ lẹ tọn  to wehọmẹ alavọ Madonna tọn mẹ he tin to Okija, ayimatẹn Rivers tọn. E wọ nuzedonukọnnamẹtọ Dine on a Budget tọn he yin aihun tele ji tọn he nọ yin didohia to Pop Central Tv ji. 

Baci bẹ nuplọnmẹ nududu dida de tọn jẹeji dile e ko yin pinplọn do gbọn onọ e ton he yin nudududatọ de dali.

Aihun ṣinṣian etọn lẹ

Azọ́nwiwa nado biọ kàndai Guinness tọn mẹ
To Whejisun 2023, Baci basi nulila nado tindo kàndai ganhihò nudida he dẹn hugan tọn. Kàndai lọ yin gbigbà gbọn Lata Tondon he danu na ganhihò 87 podo nukunwhiwhe 45 po to 2019.

To azán 11tọ Nuwhàsun 2023, e bẹ gbejizọnlin nududu dida tọn jẹeji "Cook-a-thon" nado biọ kàndai mẹ.  E gbà kàndai yọyọ lọ to azán 15tọ Nuwhàsun mẹ.

To Tẹnigbe, Nuwhàsun 15, 2023, to ganhihò 7:45 oklẹ mẹ, Hilda biọ gáá tọn hugan mẹdepope tọn mẹ podo ganhihò 87 po nukunwhiwhe 50 po ehe e yizan po nado zẹ mẹhe tindo kàndai lọ to 2019 go.. To Oguzangbe, Nuwhàsun 16, 2023, hoyidọtọ Guinness World Records tọn basi kàndai de do nọtẹn intẹẹnẹti yetọn dọ: "Mí tindo oyọnẹn  gando afọdide lọ nado biọ kàndai mẹ podọ mí to nukundo kunnudenu afọdide ehe tọn ogbẹ́ anademẹtọ mítọn lẹ si whẹpo mi do sọgan kẹalọyi kàndai lọ.”

Nado basi kàndai yọyọ nudida he dẹn gbau tọn, Hilda baci basi dide nado danu na ganhihò 96 ṣigba bo dlẹnkanaẹn to nukọn mẹ nado jẹ ganhihò 100 kọn.

Omẹ nukundeji he wa nuyiwa lọ tẹnmẹ lẹ wẹ ayimatẹngan Awọnlin  tọn Babajide Olusola Sanwo-Olu; Nukọntọ sinsẹ̀ngan Harvester International tọn, Bolaji Idowu; podo hànjitọ alemọyitọ lẹ Tiwa Savage, Tim Godfrey, Ice Prince po.Prince]].

Mẹbọdo togán dai Naijilia tọn, wesetọ  Yemi Osinbajo ylọ Hilda to alokan ji nado naẹ tuli to nudida lọ whenu..  Hilda mọ godonọnamẹ susu yí sọn hodotọ Naijilianu etọn lẹ de dile yé mẹpo tón wa agbàwhinwlẹn lọ tẹnmẹ bọ delẹ to ye mẹ nọgodonaẹ gbọn lila yinkọ etọn to nọtẹn gbẹdido Intẹnẹt ji tọn.

To zepọn vidio podo kundenu lẹ po godo, "Guinness World Records" dohia dọ Baci ko biọ kàndai nudida he dẹn hugan tọn mẹ podo ganhihò 93 po nukunwhiwhe 11 po.

To Abọ́húsun 2023, Hilda Baci gú ajọ̀ Guinness World Record na nududu dida he dẹn hugan gbọn mẹdetiti dali do alọ Alan Fisher tọn mẹ he yin nudatọ Irish-nu de.

Fisher danu na gànhihò 119 podo nukunwhiwhe 57 po naso zẹ kàndai Baci dai tọn go podo gànhihò 24 po.

Fisher sọ biọ kàndai akla dida he dẹn hugan tọn na gànhihò 47 podo nukunwhiwhe 21 po.

Baci dọnudo Fisher na kọdetọn etọn bosọ dọna ẹn dọ họmẹ emitọn hùn na kàndai emi tọn he e gbà.

Ajọ̀ podo Ayidonugo po

Nọtẹn gbonu devo lẹ

Alọdlẹndonu lẹ

Adà:Naijilia-nu lẹ
Adà:Otàn Gbẹzan tọn
Adà:Mẹhe yin jiji to 1996 lẹ

Nọtẹn gbonu devo lẹ